ddrg/super_eurlex huggingface dataset:
KOMMISSIONENS FORORDNING (EF) Nr. 1444/96 af 24. juli 1996 om ændring af bilag I til Rådets forordning (EF) nr. 1808/95 om åbning og forvaltning af GATT-bundne fællesskabstoldkontingenter for visse landbrugsprodukter, industri- og fiskerivarer og om visse gennemførelsesbestemmelser for så vidt angår tilpasning af disse toldkontingenter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1808/95 af 24. juli 1995 (1), senest ændret ved forordning (EF) nr. 764/96 (2), om åbning og forvaltning af GATT-bundne fællesskabstoldkontingenter for visse landbrugsprodukter, industri- og fiskerivarer og om visse gennemførelsesbestemmelser for så vidt angår tilpasning af disse kontingenter, særlig artikel 9 og 10, og

ud fra følgende betragtninger:

Ved Rådets forordning (EF) nr. 1808/95, blev der åbnet fællesskabstoldkontingenter for visse landbrugsprodukter, industri- og fiskerivarer inden for rammerne af GATT;

visse ublegede hørgarner, for hvilke der var påtænkt en åbning af GATT-bundne fællesskabstoldkontingenter, var indtil den 30. juni 1996 omfattet af en suspension af importafgifter, som af årsager, der vedrørte erhvervsgrenen i Fællesskabet, ikke ville blive fornyet;

for at opfylde de internationale forpligtelser, som Fællesskabet har påtaget sig inden for rammerne af GATT, bør der åbnes fællesskabstoldkontingenter for smågenstande af glas;

bilag I i forordning (EF) nr. 1808/95 bør derfor ændres således, at de i bilaget til denne forordning anførte varer tilføjes;

de i denne forordning omhandlede foranstaltninger er i overensstemmelse med udtalelse fra Toldkodeksudvalget -

UDSTEDT FØLGENDE FORORDNING:

Artikel 1

I bilag I til forordning (EF) nr. 1808/95 indsættes de toldkontingenter, der er anført i bilaget til denne forordning.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 24. juli 1996.

På Kommissionens vegne

Mario MONTI

Medlem af Kommissionen

(1) EFT nr. L 176 af 27. 7. 1995, s. 1.

(2) EFT nr. L 104 af 27. 4. 1996, s. 1.

BILAG

>TABELPOSITION>
KOMMISSIONENS FORORDNING (EF) Nr. 1421/96 af 22. juli 1996 om ændring af forordning (EØF) nr. 3461/85 om afholdelse af salgskampagner til fremme af forbruget af druesaft

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1544/95 (2), særlig artikel 46, stk. 4, og

ud fra følgende betragtninger:

Ved Kommissionens forordning (EØF) nr. 3461/85 (3), senest ændret ved forordning (EF) nr. 1828/95 (4), er der fastsat bestemmelser om salgskampagner til fremme af forbruget af druesaft;

for at visse medlemsstater kan overholde de nationale administrative procedurer, er det nødvendigt at harmonisere fristerne for udpegningen af det organ, der gennemfører salgskampagnen, og for fremlæggelsen af de programmer for salgskampagner, der udarbejdes af dette organ;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

I forordning (EØF) nr. 3461/85, artikel 2, stk. 2, erstattes de to led af følgende:

»udpeger efter høring af de erhvervsorganisationer, der er mest repræsentative for produktion af og/eller salg af druesaft, det i stk. 1 omhandlede organ og forelægger senest fire måneder efter fastlæggelsen efter artikel 1, stk. 2, af de medlemsstater, hvor salgskampagnerne skal gennemføres, Kommissionen de af dette organ udarbejdede programmer ledsaget af en begrundet udtalelse om deres overensstemmelse med de i artikel 3 fastsatte betingelser samt om deres følger for forbrugets udvikling.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 84 af 27. 3. 1987, s. 1.

(2) EFT nr. L 148 af 30. 6. 1995, s. 31.

(3) EFT nr. L 332 af 10. 12. 1985, s. 22.

(4) EFT nr. L 175 af 27. 7. 1995, s. 46.
KOMMISSIONENS FORORDNING (EF) Nr. 1396/96 af 18. juli 1996 om fastsættelse af minimumsimportprisen for tørrede druer i produktionsåret 1996/97 og af den udligningsafgift, der skal opkræves, hvis denne pris ikke overholdes

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 426/86 af 24. februar 1986 om den fælles markedsordning for produkter forarbejdet på basis af frugt og grøntsager (1), senest ændret ved Kommissionens forordning (EF) nr. 2314/95 (2), særlig artikel 9, stk. 6, og

ud fra følgende betragtninger:

I henhold til artikel 9, stk. 2, i forordning (EØF) nr. 426/86 beregnes minimumsimportprisen for tørrede druer under hensyntagen til:

- prisen franko grænse ved indførsel til Fællesskabet

- priserne på verdensmarkedet

- situationen på Fællesskabets interne marked

- udviklingen i samhandelen med tredjelande;

i henhold til artikel 2, stk. 1, i Rådets forordning (EØF) nr. 2089/85 af 23. juli 1985 om fastsættelse af almindelige regler for systemet med minimumsimportprisen for tørrede druer (3) fastsættes udligningsafgifterne i forhold til en skala af importpriser; den maksimale udligningsafgift bestemmes på grundlag af de mest fordelagtige priser, der for signifikante mængder anvendes på verdensmarkedet af de mest repræsentative tredjelande;

der bør fastsættes en minimumsimportpris for korender og andre tørrede druer;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grøntsager -

UDSTEDT FØLGENDE FORORDNING:

Artikel 1

1. Minimumsimportpriserne for tørrede druer i produktionsåret 1996/97 fastsættes som anført i bilag I.

2. Den udligningsafgift, der skal opkræves, hvis den i stk. 1 omhandlede minimumsimportpris ikke overholdes, fastsættes som anført i bilag II.

Artikel 2

Denne forordning træder i kraft den 1. september 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 18. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 49 af 27. 2. 1986, s. 1.

(2) EFT nr. L 233 af 30. 9. 1995, s. 69.

(3) EFT nr. L 197 af 27. 7. 1985, s. 10.

BILAG I

Minimumsimportpriser

>TABELPOSITION>

BILAG II

Udligningsafgifter

1. Korender henhørende under KN-kode 0806 20 11

>TABELPOSITION>

2. Korender henhørende under KN-kode 0806 20 91

>TABELPOSITION>

3. Tørrede druer henhørende under KN-kode 0806 20 12 og 0806 20 18

>TABELPOSITION>

4. Tørrede druer henhørende under KN-kode 0806 20 92 og 0806 20 98

>TABELPOSITION>
KOMMISSIONENS FORORDNING (EF) Nr. 1419/96 af 22. juli 1996 om fastsættelse af støttebeløb til privat oplagring af tiarmet blæksprutte af arten »Loligo patagonica«

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3759/92 af 17. december 1992 om den fælles markedsordning for fiskerivarer og akvakulturprodukter (1), senest ændret ved forordning (EF) nr. 3318/94 (2), særlig artikel 16, og

ud fra følgende betragtninger:

Der fastsættes ved Kommissionens forordning (EF) nr. 1690/94 (3) gennemførelsesbestemmelser for forordning (EØF) nr. 3759/92 om ydelse af støtte til privat oplagring af visse fiskerivarer;

det fastsættes ved Kommissionens forordning (EF) nr. 2896/94 (4), at der ved beregningen af finansieringsomkostninger i forbindelse med interventioner i form af opkøb, oplagring og afsætning skal anvendes en rentesats på 6 %;

gennemsnitsprisen for tiarmet blæksprutte af arten »Loligo patagonica« har gennem længere tid ligget under 85 % af orienteringsprisen;

der må derfor fastsættes et støttebeløb til privat oplagring af den pågældende vare;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -

UDSTEDT FØLGENDE FORORDNING:

Artikel 1

1. Støtte til privat oplagring som omhandlet i artikel 16 i forordning (EØF) nr. 3759/92 ydes for de mængder af »Loligo patagonica«, der blev udbudt til salg i perioden 1. oktober-31. december 1995, op til en maksimal mængde på 3 399 t.

2. Støtten for en maksimal oplagringsperiode på 3 måneder er på 55 ECU/t nettovægt for den første måned og på 27 ECU/t nettovægt for den anden og tredje måned.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. juli 1996.

På Kommissionens vegne

Emma BONINO

Medlem af Kommissionen

(1) EFT nr. L 388 af 31. 12. 1992, s. 1.

(2) EFT nr. L 350 af 31. 12. 1994, s. 15.

(3) EFT nr. L 179 af 13. 7. 1994, s. 4.

(4) EFT nr. L 305 af 30. 11. 1994, s. 12.
KOMMISSIONENS FORORDNING (EF) Nr. 1420/96 af 22. juli 1996 om fastsættelse af de værdiforringelsesprocenter, der skal benyttes ved interventionsopkøb af landbrugsprodukter for regnskabsåret 1997

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1883/78 af 2. august 1978 om de almindelige regler for finansiering af interventioner gennem Den Europæiske Udviklings- og Garantifond for Landbruget, Garantisektionen (1), senest ændret ved forordning (EF) nr. 1259/96 (2), særlig artikel 8, og

ud fra følgende betragtninger:

Ifølge artikel 8 i forordning (EØF) nr. 1883/78 skal den systematiske nedskrivning af værdien af de til offentlig intervention opkøbte landbrugsprodukter foretages på opkøbstidspunktet. Kommissionen fastsætter derfor inden begyndelsen af hvert regnskabsår værdiforringelsesprocenten for hvert af de omhandlede produkter. Denne procent svarer højst til forskellen mellem opkøbsprisen og den forventede salgspris for hvert produkt;

i medfør af artikel 8, stk. 3, i forordning (EØF) nr. 1883/78 kan Kommissionen begrænse nedskrivningen på opkøbstidspunktet til en del af denne værdiforringelsesprocent, som ikke kan udgøre mindre end 70 %; også for regnskabsåret 1997 findes det hensigtsmæssigt at fastsætte koefficienter, som interventionsorganerne skal multiplicere værdien af de månedlige opkøb af produkter med, for at beregne nedskrivningsbeløbene;

de i denne forordning fastsatte foranstaltninger er i overensstemmelse med udtalelse fra EUGFL-Komitéen -

UDSTEDT FØLGENDE FORORDNING:

Artikel 1

For de i bilaget anførte produkter, som efter opkøb til offentlig intervention indgår på lager eller overtages af interventionsorganerne i perioden fra den 1. oktober 1996 til den 30. september 1997, foretages der en nedskrivning af deres værdi, svarende til forskellen mellem opkøbsprisen og den forventede salgspris for disse produkter.

Artikel 2

For at fastsætte nedskrivningsbeløbet multiplicerer interventionsorganerne hver måned værdien af de opkøbte produkter med de i bilaget anførte koefficienter.

De således beregnede udgiftsbeløb meddeles til Kommissionen i forbindelse med de meddelelser, der udarbejdes i henhold til Kommissionens forordning (EF) nr. 296/96 (3).

Artikel 3

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes fra den 1. oktober 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 22. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 216 af 5. 8. 1978, s. 1.

(2) EFT nr. L 163 af 2. 7. 1996, s. 10.

(3) EFT nr. L 39 af 17. 2. 1996, s. 5.

BILAG

Værdiforringelseskoefficienter »k« (artikel 8, stk. 3, i forordning (EØF) nr. 1883/78), som værdien af de månedlige opkøb skal multipliceres med

>TABELPOSITION>
KOMMISSIONENS FORORDNING (EF) Nr. 1480/96 af 26. juli 1996 om berigtigelse af forordning (EF) nr. 666/96 om gennemførelsesbestemmelser til Rådets forordning (EF) nr. 447/96 om særforanstaltninger for indførsel af olivenolie med oprindelse i Tunesien og om ændring af forordning (EF) nr. 1477/95 om visse overgangsforanstaltninger for iværksættelsen af Uruguay-rundens landbrugsaftale i olivenoliesektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 447/96 af 11. marts 1996 om særforanstaltninger for indførsel af olivenolie med oprindelse i Tunesien (1), særlig artikel 3, og

ud fra følgende betragtninger:

I artikel 4 i Kommissionens forordning (EF) nr. 666/96 (2) vedrørende de angivelser, der skal anføres i importlicenserne, er henvisningen til EF-reglerne fejlagtig; fejlen bør derfor berigtiges;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fedtstoffer -

UDSTEDT FØLGENDE FORORDNING:

Artikel 1

Artikel 4 i forordning (EF) nr. 666/96 affattes således:

»Artikel 4

De importlicenser, der er nævnt i artikel 2, skal i rubrik nr. 20 forsynes med en af følgende angivelser:

- Derecho de aduana fijado por el Reglamento (CE) n° 447/96

- Told fastsat ved forordning (EF) nr. 447/96

- Zoll gemäß Verordnung (EG) Nr. 447/96

- Äáóìüò ðïõ êáèïñßóôçêå áðü ôïí êáíïíéóìü (ÅÊ) áñéè. 447/96

- Customs duty fixed by Regulation (EC) No 447/96

- Droit de douane fixé par le règlement (CE) n° 447/96

- Dazio doganale fissato dal regolamento (CE) n. 447/96

- Bij Verordening (EG) nr. 447/96 vastgesteld douanerecht

- Direito aduaneiro fixado pelo Regulamento (CE) nº 447/96

- Asetuksessa (EY) N:o 447/96 vahvistettu tulli

- Tull fastställd genom förordning (EG) nr 447/96.

Uanset artikel 8, stk. 4, i forordning (EØF) nr. 3719/88 kan den mængde, der overgår til fri omsætning, ikke overstige den mængde, som er anført i importlicensens rubrik 17 og 18. Af hensyn hertil anføres tallet »0« i licensens rubrik nr. 19.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 62 af 13. 3. 1996, s. 1.

(2) EFT nr. L 92 af 13. 4. 1996, s. 9.
KOMMISSIONENS FORORDNING (EF) Nr. 1482/96 af 26. juli 1996 om ændring af forordning (EØF) nr. 1068/93 om fastsættelse og anvendelse af omregningskurserne i landbrugssektoren

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der anvendes i den fælles landbrugspolitik (1), senest ændret ved forordning (EF) nr. 150/95 (2), særlig artikel 12, og

ud fra følgende betragtninger:

Der er i artikel 9 i forordning (EØF) nr. 3813/92 hjemlet nogle muligheder for at fravige nævnte forordning; nævnte artikel 9 er begrundet ved, at det er nødvendigt at kunne træffe hurtige beslutninger, bl.a. for at kunne overholde de forpligtelser, der er en følge af GATT-aftalen, og budgetdisciplinen;

ifølge artikel 8, stk. 3, i Kommissionens forordning (EØF) nr. 1068/93 (3), senest ændret ved forordning (EF) nr. 2853/95 (4), er der tale om væsentlige revalueringer, når der er risiko for et mærkbart fald i landbrugsomregningskursen; i artikel 1, litra e), i forordning (EØF) nr. 3813/92 defineres en mærkbar nedgang i landbrugsomregningskursen;

der kan være tilfælde, hvor betingelserne i artikel 1, litra e), i forordning (EØF) nr. 3813/92 ikke er opfyldt, men hvor den kortsigtede virkning på budgettet af en anvendelse af artikel 7 og 8 såvel som behovet for at opfylde forpligtelserne som følge af GATT-aftalen imidlertid gør det nødvendigt at klassificere revalueringerne som væsentlige, jf. artikel 9 i nævnte forordning;

der bør derfor foretages en passende ændring af definitionen i artikel 8 i forordning (EØF) nr. 1068/93;

de i denne forordning fastsatte foranstaltninger er i overensstemmelse med udtalelse fra de berørte forvaltningskomitéer -

UDSTEDT FØLGENDE FORORDNING:

Artikel 1

Artikel 8, stk. 3, i forordning (EØF) nr. 1068/93 affattes således:

»3. Fald i landbrugsomregningskurserne, som fører til anvendelsen af artikel 7 eller 8 i forordning (EØF) nr. 3813/92, betragtes som væsentlige revalueringer, jf. artikel 9 i nævnte forordning.

Alle de tilfælde, hvor artikel 4, stk. 5, i forordning (EØF) nr. 3813/92 anvendes, betragtes dog også som tilfælde af væsentlige revalueringer, jf. artikel 9 i nævnte forordning.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 387 af 31. 12. 1992, s. 1.

(2) EFT nr. L 22 af 31. 1. 1995, s. 1.

(3) EFT nr. L 108 af 1. 5. 1993, s. 106.

(4) EFT nr. L 299 af 12. 2. 1995, s. 1.
RÅDETS FORORDNING (EF) Nr. 1452/96 af 23. juli 1996 om en tillægspræmie til fårekødsproducenterne i ikke-ugunstigt stillede områder i Irland og Nordirland for Det Forenede Kongeriges vedkommende

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet (1), og

ud fra følgende betragtninger:

I henhold til artikel 5 i Rådets forordning (EØF) nr. 3013/89 af 25. september 1989 om den fælles markedsordning for fåre- og gedekød (2), ydes der en præmie i det omfang, det er nødvendigt til udligning af et eventuelt indkomsttab, som fårekødsproducenterne i Fællesskabet har lidt; indkomsttabet beregnes på grundlag af forskellen mellem den gennemsnitlige markedspris i Fællesskabet og basisprisen;

i Irland og Nordirland er priser og produktionsomkostninger sidst på foråret normalt forholdsvis høje; sidst på foråret 1995 var priserne der, især på grund af en unormal forsyningssituation, usædvanligt lave, og som følge deraf faldt producenternes indtægter brat; de pågældende producenter befinder sig hovedsagelig uden for de ugunstigt stillede områder;

moderfårspræmien er ikke stor nok til at give disse producenter kompensation for det lidte tab;

forordning (EØF) nr. 3013/89 giver ikke mulighed for at afhjælpe denne meget vanskelige og usædvanlige situation; der bør derfor fastsættes en tillægspræmie, som begrænses til de berørte producenter i de anførte områder og til produktionsåret 1995 -

UDSTEDT FØLGENDE FORORDNING:

Artikel 1

For så vidt angår Irland og Nordirland, for Det Forenede Kongeriges vedkommende, udbetales der til producenterne i områder, som ikke er omhandlet i artikel 3, stk. 3, 4 og 5, i direktiv 75/268/EØF (3), for produktionsåret 1995 en tillægspræmie på 6,5 ECU pr. moderfår.

Denne tillægspræmie ydes på samme betingelser som dem, der er fastsat for ydelse af 1995-præmien til fåre- og gedekødsproducenter.

Artikel 2

Kommissionen fastsætter om nødvendigt gennemførelsesbestemmelser til denne forordning efter proceduren i artikel 30 i forordning (EØF) nr. 3013/89.

Artikel 3

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 23. juli 1996.

På Rådets vegne

I. YATES

Formand

(1) Udtalelse afgivet den 19. juli 1996 (endnu ikke offentliggjort i Tidende).

(2) EFT nr. L 289 af 7. 10. 1989, s. 1. Forordningen er senest ændret ved forordning (EF) nr. 1265/95 (EFT nr. L 123 af 3. 6. 1995, s. 1).

(3) Rådets direktiv 75/268/EØF af 28. april 1975 om landbrug i bjergområder og i visse ugunstigt stillede områder (EFT nr. L 128 af 19. 5. 1975, s. 1). Direktivet er senest ændret ved forordning (EØF) nr. 797/85 (EFT nr. L 93 af 30. 3. 1985, s. 1).
KOMMISSIONENS FORORDNING (EF) Nr. 1481/96 af 26. juli 1996 om ændring af forordning (EF) nr. 2921/95 om gennemførelsesbestemmelser for udligning som følge af fald i bestemte omregningskurser

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2990/95 af 18. december 1995 om udligning som følge af et mærkbart fald i landbrugsomregningskurserne før den 1. juli 1996 (1), senest ændret ved forordning (EF) nr. 1451/96 (2), særlig artikel 2, stk. 4, og

ud fra følgende betragtninger:

De frister, der er fastsat i Kommissionens forordning (EF) nr. 2921/95 (3), senest ændret ved forordning (EF) nr. 459/96 (4), skal tage hensyn til forlængelsen af gyldighedsperioden for forordning (EF) nr. 2990/95 ud over den 30. juni 1996; den udløsende begivenhed, der bestemmer landbrugsomregningskursen for det støttebeløb, der er omhandlet i artikel 2, stk. 2, i forordning (EF) nr. 2921/95 og beregnet afhængigt af det økonomiske formål med den pågældende transaktion, bør tilpasses i overensstemmelse hermed for det tilfælde, at der sker flere mærkbare fald i landbrugsomregningskursen for én og samme valuta;

de i denne forordning fastsatte foranstaltninger er i overensstemmelse med udtalelse fra de berørte forvaltningskomitéer -

UDSTEDT FØLGENDE FORORDNING:

Artikel 1

I forordning (EF) nr. 2921/95 foretages følgende ændringer:

1) Artikel 2, stk. 2, affattes således:

»2. De beløb i ecu, der er fastsat i artikel 2, stk. 2, i forordning (EF) nr. 1527/95 eller i forordning (EF) nr. 2990/95, omregnes til nationale valutaer ved hjælp af den landbrugsomregningskurs, der gælder umiddelbart før det mærkbare fald, der har givet anledning til det pågældende beløbs fastsættelse.«

2) Artikel 3, stk. 1, andet led, affattes som to led:

»- den 1. januar 1996 for så vidt angår støtte under forordning (EF) nr. 2990/95 ved mærkbare fald i landbrugsomregningskursen før den 30. juni 1996

- den 1. juli 1996 for anden støtte under forordning (EF) nr. 2990/95.«

3) I artikel 5, stk. 1, indsættes følgende som andet afsnit:

»For mærkbare fald i landbrugsomregningskursen, der har fundet sted efter den 30. juni 1996, skal anmodningen om at kunne yde støtte dog fremsendes senest den 30. juni 1997.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 312 af 23. 12. 1995, s. 7.

(2) EFT nr. L 187 af 26. 7. 1996, s. 1.

(3) EFT nr. L 305 af 19. 12. 1995, s. 60.

(4) EFT nr. L 64 af 14. 3. 1996, s. 12.